Document ID: /roh_data/filtered/fineweb-2-filterrobots_roh.jsonl.gz/40037

La Chadaina da Fortuna ha rimnà 11 milliuns francs per las unfrendas dal terratrembel en il Nepal, che ha chaschunà donns immens e plirs millis morts e blessads.
Mardi, ils 05 da matg 2015, ha la Chadaina da Fortuna organisà ensemen cun la SRG SSR in di naziunal da collecta en l’entira Svizra.
Enfin mesanotg ha l’acziun naziunala cuntanschì la summa da 11’054’104.- milliuns francs. Ensemen cun las donaziuns ch’èn vegnidas pajadas gia oravant ha la Chadaina da Fortuna rimnà 17’191’356.- francs. Er ils Grischuns e las Grischunas èn stads fitg generus.